
AUCTOR. 


Prooemium. 


Limi  a maioribus  nostris  institutum  sit,  ut,  qui- 
cunque honores  cloctorales  ambire  velit,  specimen 
quoddam  medicum  exhibeat  et  iudicio  publico 
sublidat,  nec  ego  huic  instituto  morem  gerere 
dubitavi.  In  eligenda  vero  materia  diu  hae- 
sitavi, quum  probe  intellexissem,  quam  late 
pateret  artis  nostrae  campus,  et  cum  mecum 
reputassem,  quanti  ingenii  in  ea  elaboraverint  viri, 
ita  ut  in  reprehensionem  iustissiniam  incurrerem, 
si  Hippocratem,  Galenum,  Boerhavium  et  alios 

vel  emendare  vel  scriptis  observatorum  maxime 

» 

celebratorum  nova  addere  conatus  essem,  qui 
exigua  tantum  rerum  medicarum  experientia  in- 
structus, in  eo  sum,  [ut  viam  modo  ab  iis  prae- 
scriptam ingrediar.  Operae  denique  pretium  me 
facturum  esse  existimavi,  si  lectoribus  descriptio- 


nem  morbi  ob  decursum  peculiarem  insignis  non- 
nullis annotationibus  adiiectis  exhibuerim;  quem, 
cum  aegrotus  in  clinico  Universitatis  chirurgico  ab 
111.  Graefe,  huius  instituti  directore  curandus  mihi 
traditus  esset,  exactissime  observandi  mihi  fue- 
rat occasio. 

Cum  vero  non  omnium  sit  omnia  nosse  nec 
ea  quae  noverint,  iis  adornare  atque  exponere 
verbis,  quae  cunctis  satisfaciant,  a vobis  lectores 
benevoli  enixe  peto,  ut  opusculo  huic  quod  ve- 
stras in  manus  iam  trado , nisi  applausum  detis, 
indulgentiam  tamen  concedatis. 


Fistularum  urinariarum  definitio* 


Fistularum  urinariarum  denominatione  compre- 
hendimus canales  abnormes,  qui  e vesica  urina- 
ria vel  urethra  originem  ducunt,  atque  ad  partes 
usque  vicinas  vergentes,  urinam,  urethra  impedi- 
mento quodam  impervia  facta,  e corpore  excer- 
nunt. 

Varii  auctores  vario  modo  fistularum  differen- 
tias exhibent,  quarum  praecipuae  hae  esse  viden- 
tur: 

1.  Quoad  aperturam  externam,  quae  vel  in 
perinaeo,  vel  in  scroto,  vel  in  membro  virili,  vel 
in  natibus,  femore,  lumbis,  abdomine  etc.  obve- 
nire potest. 

2.  Quoad  aperturam  internam,  in  qualicunque 
urethrae  parte,  vel  in  ipsa  vesica.  Illa  e stillici- 
dio lotii  per  aperturam  externam  fistulae  durante 
mictione  praesente1,  haec  vero  e continuo  urinae 
fluxu  cognoscitur.  Praeterea  vel  completae,  esse 
possunt,  si  duobus  ostiis  instructa  sunt,  vel  in- 
completae, ubi  uno  tantum  gaudent. 

3.  Quoad  directionem,  dividuntur  in  fistula* 
rectas,  curvas,  vel  tortuosas. 

4.  Quoad  complicationem,  prout  vel  aliae 
simul  pax tes  adfectae  sunt,  vel  ulcus  fistulosum 
cum  humorum  labe  qualicunque,  syphilitica,  scor- 
butica, scrofulosa  et  aliis  affectionibus  simul  ap- 
paret.. 

Fistulae  hae  modo  unum  canalem  effici- 
unt , modo  pluribus  ramis  ac  ramulis  exteri- 
ora petunt,  plerumque  tamen , etiamsi  plures 
aperturae  externae  appareant,  omnes  hae  fistula- 
rum ramificationes  in  unum  coeunt,  et  uno  tan- 
tum ostio  in  urethra  vel  vesica  hiant,  quae  ta- 
men regula  in  casu  infra  enarrando,  quo  duae  aper- 
turae exiguo  cum  intervallo  inventae  sunt,  omni- 
no aberravit. 

Cognoscuntur  vero  hi  canaliculi  his  signis: 
urinae  ex  urethra  vel  iusto  minus  excer- 
nitur vel  prorsus  profluere  desinit,  in  partibus 
vero  vicinis  tumor  variae  magnitudinis  mox  ori- 
tur, qui  vel  sponte,  vel  occasione  quadam  data 
rumpit,  et  ab  initio  pus  cum  urina  commixtum, 
mox  vero  urinam  meram  emittit. 

Ostium  hoc  tali  modo  exortum  duritie  ple- 
rumque callosa  circumdatur,  quae  nunc  ad  fistu- 
lae ambitum  tantum  limitata  est,  nunc  perinaeum, 
anum,  scrotum  membrum  virile  et  alias  partes 
adiacentes  occupat,  totumque  fistulae  tractum  ad 


hiatum  internum  usque  sequi  solet.  — Mingen- 
do aeger  modo  calorem  proprium  in  fistulae  de- 
cursu persentit,  modo  autem  dolore  urgente  affi- 
citur; urinaque  maiori  vel  minori  quantitate, 
sponte  iam  invito  aegro  ex  ostiis  fistulae  pro- 
fluit. 

Fistulae  urinariae  cum  fistulis  stercoraceis  fa- 
cile confundi  queunt,  quem  errorem  evitabimus, 
cogitantes,  ostia  fistulae  stercoraceae  orificio  ani 
vel  adiacere,  vel  ab  eo  paulo  remota  esse,  mate- 
riam praeterea  excretam  purulentam,  stercorace- 
am  ac  spissiorem  esse  ea,  quae  e fistulis  urina- 
riis stillare  solet,  denique  explorationibus  specilli 
ope  institutis,  vera  earum  natura  mox  apparebit. 
Ambigua  autem  redderetur  diagnosis,  si  singula 
quaedam  fistula  urinaria  ad  rectum  usque  intesti- 
num viam  sibi  aperuerit.  Fistula  vero  e vesica 
originem  ducens,  ab  ea  quae  ad  urethram  hiat, 
maxime  eo  differt,  quod  transitus  per  urethram 
abnormitate  nulla  stipatam  maiore  tantum  adhi- 
bito nisu  lotio  permittitur,  vel  omnino  praepedi- 
tur, sed  e fistularum  orificiis  externis  involuntarie 
stillitare  pergit.  Haec  tamen  symptomata  etiamsi 
saepe  ambigua  sint,  Therapiae  haud  multum 
afferunt  detrimenti , cum  uterque  casus  eandem 
fere  curandi  rationem  exigat. 

Catisae  huius  morbi  genitrices  omnes  eae  sunt, 
quae  vias  urinarias  laedere  urinaeque  missionem 

vel  supprimere  vel  quodam  modo  saltem  inhibere 
valent.  Huc  pertinent: 

1.  Variae  violentiae  externae,  vulnera,  con- 
tusiones, cystotomia  imprimis  apparatu  magno 
peracta. 

2.  Abscessus  plilegmonoides , metastatici, 
gangraenosi  in  ipsis  partibus  urinariis  vel  earum 
vicinis. 

5.  Ulcera  partium  adiacentium,  praecipue 
ani,  perinaei,  penis,  scroti,  vaginae  etc.  vias  uri- 
narias lente  corrodentia. 

4.  Varii  denique  urethrae  ac  colli  vel  ipsius 
vesicae  morbi,  quibirs  urina  impeditur,  quo  mi- 
mis libere  per  eas  transeat;  unde  sequens  vesicae 
ruptura  induci  potest. 

Morbi  Prognosis  pro  aetate,  gradu,  loco,  aG 
complicatione  mali  cum  aliis  morbis  variat.  In- 
flammationi tempestive  occurendo,  abscessum  in- 
cidendo (id  quod  et  Pater  Hippocrates  optime  iam 
monuit.  Aphorism.  Lib.  IV.  — fti.)  urethrae 
coarctationi  obveniendo,  infaustis  hatid  raro  averti 
potest  exitus.  Fistulae  ab  urethrae  dissolutione 
exortae,  meliorem  admittunt  prognosin,  iis,  quae 
a vesicae  ipsius  laesione  originem  petunt,  illae 
vero , quae  cum  intestino  recto  aut  vagina  com- 
municant, sanatu  difficillimae  sunt;  ambiguus  de- 
nique hic  morbus  evadet,  si  iam  symptomata  pu- 
ris vel  lotii  resorpti  obvenerint;  his  enim  mox 

totius  corporis  debilitas,  marasmus,  febris  lenta 
accedunt, quin  et  mortem  interdum  inducere  va- 
lent. 

Quod  ad  curam  attinet,  in  hoc  ita,  ut  in  ali- 
is morbis  causae  ante  alia  efficientes  respisiendae 
et  removendae  sunt,  interque  eas  urethrae  coar- 
ctatio primum  saepissime  tenet  locum.  Si  mor- 
bus tantum  localis  e coarctatione  urethrae  solum 
exortus,  recens  adhuc  est  et  fistulae  earumque 
orificia  magna  callositate  non  stipantur,  canali- 
culi hi  saepe  sponte  evanescunt,  quamprimum  uri- 
na sine  impedimento  via  normali  per  urethram 
pioflueie  valet.  Quod  ut  efficiatur,  plerumque 
varii  generis  catheteres  sine  ullo  discrimine  ac  ve- 
rae morbi  indolis  respectu,  introduci  solent;  quae 
vero  medendi  ratio  ut  Richterus  ( Anfangsgriinde 
der  W und arzen eikuns t.  Bd.  VI.  pag.  359.  seqq. 

Gottingae  1802),  Bellius  (Lehrbegriff  derWundar- 
zeneihunst  aus  dem  Engl.  pag.  197  Lpzig.  1805) 
Hunterus  et  alii  monent,  non  solum  sine  ullo  fruc- 
tu saepissime  adhibetur,  verum  etiam  irritatione 
insueta  noxia  esse  potest.  Quibus  sub  conditioni- 
bus catheter  imponendus  vel  reiiciendus  sit,  Zan- 
gius  (Darstellung  blutiger  heilkiinstlicher  Opera- 
tionen  Bom.  [II.  pag.  3 2o>  seqq.  Viennae  1819.) 
prae  aliis  optime  exposuisse  videtur. 

Morbo  vero  iam  inveterato,  partibus  quae  vi- 
cinis  vitiatis,  remediis  pharmaceuticis,  appli- 


catione  catheterum  et  cereolorum  parum  profi- 
ciemus, ac  semper  fere  ad  operationem  recurrere 
cogemur , quae  eo  maxime  nititur , ut  omnes 
illi  canaliculi  ab  apertura  eorum  externa,  ad  hia- 
tmn  usque  internum,  emollitis  antea  et  remotis 
callositatibus,  eos  circumdantibus,  diffindantur, 
ita  tamen,  ut  ostii  interni  ambitus  simul  incida- 
tur vel  scarificetur,  eo  enim  integro  relicto,  no- 
vis fistulis  mox  exoriundis  ansa  preberetur. 

Tali  tantum  ratione  fistulas  urinarias  in  ve- 
teratas, destructionibusque  partium  vicinarum 
i am  stipatas  sanari  solum  posse,  omnes  inter  se 
auctores  conveniunt;  in  operationibus  autem  exer- 
cendis, stricturis  urethrae  tollendis,  et  in  cura- 
tione secundaria  valde  differunt. 

Alii  enim,  fistulis  diffissis,  supra  specillo 
sulcato  urethrae  stricturam  vel  incidunt,  vel  scal- 
pello recurvato,  aut  forfice  omnem  coarctationem 
cum  urethrae  particula  simul  exsecant.  Quibus 
remotis,  cereolos  pro  urinae  transitu  excavatos, 
per  vulnus  urethrale  inferunt,  ne  urethra  rursus 
coalescat.  Alii  vero  acum  (triquetram)  paracenti- 
cam  (Troicart)  per  hiatum  fistularem  urethrae 
introducunt,  stricturam  caute  perfodiunt,  per 
aperturam  tali  modo  ortam  setaceum  trajiciunt, 
et  coarctationem  per  suppurationem  tollere  stu- 
dent; urinae  vero,  ut  transims  extrorsum  detur 
per  vulnus  urethrae  catheterem  flexibilem  in  vesi- 

cam  imponunt.  • — Strictura  demum  suppuratione 
sublata,  setaceoque  remoto,  catheterem  protra- 
hunt et  per  urethrae  orificium  in  vesicam  reim- 
ponunt,  ne  parietes  urethrae  conglutinent.  Quo 
facto,  fasciis  rite  applicatis  vulnus  externum  clau- 
di curant. 

Omnes  has  operandi  methodos  fusius  hic 
enucleare  dissertationis  limina  longe  excederet, 
cum  praeterea  in  operibus  infra  enumeratis  lucu- 
lentissime expositae  sint. 

Quapropter  nonnullas  etiamnum,  stricturam 
urethrae  cauteriis  potentialibus  sanandi  methodos 
exhibuisse  sufficiet. 

Hanc  methodum  haud  immerito  vituperantes 
obiiciunt , quod  in  aegrotis  sensibilioribus,  to- 
tum organismum  facile  afficiat,  quod  corpora 
cavernosa  penis  inde  corrodi,  haemorrha°iae 
tumores  testium,  obstructio  urethrae  escharis  inde 
natis  orni  possent,  coarctationibus  tamen  levio- 
ribus usui  esse  posse  negari  nequit. 

Causticorum  hoc  in  casu  adhibendorum  duae 
existunt  methodi,  altera,  qua  lapis  infernalis’,  cu- 
ius rei  auctor  Humerus  exstitit,  altera  vero,  qua 
lapis  causticus  Whetely  auctore  adhibetur. 

Lapis  infernalis  tum  inprimis  adhibendus  vi- 
detur, ubi  strictura  minoris  obvenit  longitudinis, 
ita  tamen,  ut  specillo,  etiam  si  tenuissimum  esset. 


penetrari  possit.  Applicatio  ipsa  fit  ope  cereolo- 
rum. 

Ubi  autem  strictura  vel  maioris  fuerit  ambi- 
tus, vel  earum  plures  obvenerint,  Wliately  lapidem 
causticum  praefert.  Applicatur  ita,  ut  lapis  infer- 
nalis , cereolis , quorum  apices  paulum  excavati 
sunt,  quibus  causticum  adaptatur.  Cereoli  eo 
modo  armati  in  urethram  imponuntur,  ut  simu- 
lac  lapis  causticus  aliquatenus  liquefactus  est, 
stricturae  admoveatur,  idque  toties  repetatur,  us- 
quedum  urethra  pervia  facta  sit. 

Huius  methodi  effectus  cereolis  simplicibus 
alternis  vicibus  adhibitis  Bellio  auctore  magno- 
pere sustentari  potest. 

Nunn  Diss.  de  duabus  prope  perinaeum  fistulis 
urinam  purulentam  excernentibus  Erf.  1769. 
V.  Waitz  Ausziige  etc.  Bd.  III.  pag.  8°4- 
Troia  Ueber  die  Krankheiten  der  Nieren,  der 
Harnblase  und  der  iibrigen  zur  Ab-  und  Aus- 
sondernng  des  Harns  bestimmten  Theile.  Aus 
d.  Ital.  Leipzig  1788-  8* 

•Berlinghicri  Abhandl.  iib.  d.  Verengerung  der 
Ilarnrohre  u.  ihrer  Folgekrankheiten  in  Harles 
neuem  Iournal  Bd.  I.  St.  1. 

A.  I.  Betit.  Observation  sur  une  fistule  au  pe- 
rinee,  in  Meni,  de  Chirurg.  Vol.  I.  pag.  619. 

H ome  Practische  Bemerk.  ii.  die  Heilart  der 
Harnrohrenverengerung  durch  Aetzmittel  a.  d. 
Engl.  v.  Hahnemann  Lpzg.  igoo.  g. 

Nouvelles  recherches  sur  les  retention  d’urine  par 
M.  Naucke  a Paris  1806. 

A.  Petit  memoire  sur  la  retention  d’urine  a Pa- 
ris 1818- 

P.  I.  Desseault  Oevres  chirurgicales.  Tome III. 

maladies  des  voies  urinaires  a Paris  1303. 
Ricliter  Anfangsgrunde  der  Wundarzeneikunst. 
Th.  6.  Kap.  16. 

Arnemann  System,  Theil  I.  S.  422. 

Zang  Darstellung  blutiger  heilkunstl.  Operatio- 
nen  Th.  III.  S.  312  Wien  igig. 

Bernstein  Hdbch.  fur  Wundarzte  Leipzig  1320. 
Callisen  Principia  systematis  Chirurgiae  hodier- 
nae. Pars  I.  Hafniae  1788* 

Bell  LehrbegrifF  der  Wundarzeneikunst  Th.  2. 
S.  209.  Th.  6.  S.  139. 

% 

Historia  Morbi. 

Frd.  David.  R.  agricola  Pomeranus  XXXVIII. 
annos  natus,  incola  pagi  Schirsk  prope  K.  die  XV. 
Iunii  MDCCCXIX,  hora  nona  vespertina  quum 
in  bovili  esset , in  medio  femore  dextro  a bove 
cornu  percussus,  in  altum  sublatus,  et  septem 
circiter  passus  proiectus  est;  ita  ut  animo  linque- 
retur et  nonnisi  succurentium  auxilio,  post  quar- 

tam  horae  partem  in  vitam  revocatus  esset.  Vul- 
nus magnum  ac  profundum  in  femore  inde  ex- 
ortum tantam  sanguinis  copiam  emisit,  ut  non- 
nisi postero  die  sisti  posset.  Pastor  hoc  in  loco 
chirurgi  munus  agens,  primo  aqua  frigida,  et  hac 
frusti  a adhibita,  spiritu  vini  sanguinem  sistere 
tentavit.  Primo  aspectu  penis,  scrotum  aeque  ac 
partes  vicinae  vehementer  conquassatae  se  prae- 
bebant et  non  solum  e vulnere,  sed  ex  urethra 
etiam  sanguis  stillavit.  Nocte  subsequenti  femur 
et  partes  sauciatae  supra  memoratae  valde  intu- 
muerunt, aegroto  que  maximum  inflixerunt  dolo- 
rem, ita  ut  somnus  eum  fugeret  et  in  lectulo 
circumiactare  se  cogeretur.  Tertio  die  aegrotus 
in  finitimum  oppidum  advectus  chirurgi  curae 
mandatus  est. 

Vespere  eiusdem  diei , urina  sanguine  com- 
mixta e vulnere  destillare  coepit,  ex  urethra  au- 
tem ab  eo  inde  tempore,  quo  sauciatus  est,  ne 
gutta  quidem  provenit.  Chirurgus  qui  curam  ae- 
groti in  se  susceperat  maximam  adhibuit  operam, 
ut  cathetere  per  urethram  in  vesicam  penetraret, 
cum  autem  tali  modo  nihil  proficere  posset,  ad 
fomentationes  frigidas  recurrit,  quibus  per  ali- 
quot temporis  spatium  adhibitis,  denuo  catheterem 
in  vesicam  inferre  tentavit,  sed  et  nunc  quoque 
incassum  laboravit.  Quum  vero  fomentationes 
illae  frigidae  male  adhibitae  essent,  cum  partes 

laesae  mox  indurescere  coeperint,  ab  iis  destitit, 
et  errorem  commissum  ut  corrigeret,  fomentati- 
ones illas  cataplasmatibus  et  inunctionibus  muta- 
vit. Sed  et  hac  curandi  methodo  parum  profecit, 
ita  ut  malum  hoc  magis  magisque  progrederetur. 
Urina  per  quatuor  hebdomades  continuo  ac  aegro 
invito  e vulnere  stillitavit,  ex  urethra  vero  nec 
ullum  lotii  vestigium  animadverti  potuit;  quinta 
vero  hebdomade  accumulatione  puris  et  urinae 
tumor  tres  circiter  pollices  a vulnere  in  parte  in- 
teriori et  posteriori  femoris  exortus  idemque  mox 
sponte  ruptus  est,  ac  magnam  puris  urina  com- 
mixti copiam  emisit;  quo  facto  intumescentia  fe- 
moris, quae  antea  infra  vulnus  sat  magna  erat,  il- 
lico  tenuior  qnidem  facta  est,  urina  vero  ab  eo 
inde  tempore,  non  solum  e vulnere,  verum  etiam 
ex  apertura  e ruptura  illa  tumoris  orta,  una  pro- 
fluxit, cataplasmata  interea  et  inunctiones  conti- 
nuabantur. Octava  morbi  hebdomade  in  scroto  in- 
durato pustula  apparuit,  quae  paulo  post  rupta 
multum  puris  ab  initio  edidit,  post  aliquot  dies 
vero  et  haec  apertura  sponte  nata  ita  ut  antece- 
dentes urinam  emittere  coepit.  Hunc  novum  sic 
formatum  canalem  excretorium,  similis  in  peri- 
naeo mox  secutus  est,  qui  simili  modo  pus  et 
urinam  excrevit.  Quibus  ita  se  habentibus,  vul- 
nus primarium  a bove  aegro  inflictum  sensim  sen- 
simque  claudi  coepit,  ita  ut  interdum  tantum 

urinae  guttam  aliquam  proferret,  tumor  autem  supra 
fistulam  in  femore  exortam,  qui  iamiam  ex  toto 
remotus  esse  videbatur,  rursus  apparuit  et  paucis 
diebus  praeterlapsis  nova  in  illo  loco  fistula  eru- 
pit; mirandum  vero  maxime  videtur,  quod  homo 
iste  tot  tantisque  malis  implicitus  in  universum 
tamen  valetudine  sat  secunda  gavisus  est,  adeo  ut 
et  ciborum  appetentia  ab  initio  deficiens  mox  res- 
tituta sit.  Urinae,  quae  hucusque  ex  quatuor  fi- 
stulis  perpetuo  destillaverat,  ianr  minori  copia, 
quarta  circiter  horae  parte  interiecta,  eflluere  coe- 
pit , et  circa  XV  — * XVIII  hebdomadem  urina  ar- 
bitrio tantum  aegroti  emissa  est,  quam  nunc 
duas  circiter  horas  retinere  potuit.  Omnis 
vero  catheterem  in  vesicam  per  urethram 
inducendi  conatus  frustratus  est,  et  aegrum 
vehementissimis  doloribus  affecit.  Mensibus 
quinque  peractis,  quum  nulla  sanandi  spes 
adesset,  aegroto  Berolinum  sese  conferre  persua- 
sum est,  ut  ibi  fortasse  operatione  quadam  sa- 
naretur. Aegrotus  consilium  hoc  probavit,  sed 
in  itinere  propter  nimia  frigora  Sedini  remanere 
coactus  est.  Quo  loco  complurium  chirurgorum 
curae  per  sex  fere  menses  traditus  est,  sed  et  hi 
parum  profecerunt.  Catheteres  variae  magnitudi- 
nis et  formae  frustra  illati  sunt.  Quin  demum  et 
specillo  curvato  sulcato,  quo  in  Lithotomia  uti 
solent,  in  vesicam  penetrare  factum  est  pericu- 


Ium,  hoc  instrumentum  profundius  quidem  ac 
priora  illatum  est,  ad  ipsam  usque  vesicam  vero 
neutiquam  profectum  est;  novo  vero  hoc  expe- 
rimento cum  vehementia  quadam  certe  instituto 
factum  est,  ut  sanguis  sat  copiose  ex  urethra  stil- 
laret, et  specillum  propter  nimium  dolorem,  quo 
aegrum  affecit,  removeri  deberet.  «Specillo  re- 
moto sanguis  qui  antea  tantum  stillaverat,  nunc 
quasi  rivulo  prosiliit  et  per  horam  integram  pro- 
fluere haud  desiit,  atque  aegrotus  saepe  dolores 
persensit  in  perinaeo  praecipue  si  paululum  am- 
bulaverat; novissimo  enim  tempore  baculi  auxilio, 
in  oppido  ambulare  potuit.  Quum  autem  hic  status 
multas  molestias  et  incommoda  ei  afferet  et  ope- 
ratione se  sanatum  iri  speraret , bona  tempestate 
viam  ingressus  est,  et  die  XIX.  Aprilis  a.  c.  in 
clinicum  Universitatis  nostri  chirurgicum,  quod 
duce  111.  viro  Graefe  suminis  floribus  gaudet,  ad- 
vectus est.  Die  XXII  Aprilis  mihi  curandus  man- 
datus est,  omniaque  quae  modo  commemoravi 
ex  aegroto  partim,  partim  e comitibus  ejus  ten- 
tamine stricto  ac  saepius  reiterato,  compertus  sum. 

Status  praesens. 

Valetudine  in  universum  sat  secunda  gavisus 
est,  et  bonam  prae  se  tulit  speciem  quum  inde 
a iuventute  corporis  habitus  validioris  esset  cibo- 
rum appetitus  ita  ut  somnus  neutiquam  alienati, 
nullumque  alium  dolorem  persensit,  nisi  certum 


ardorem  pungentem  in  fistularum  ostiis  dum  lo- 
tium redderet  et  sensationem  quandam  obtusam 
m ossis  sacri  regione  permanentem;  quae  sensa- 
tio a nonnullis  inde  hebdomadibus  dolore  in- 
terdum pungente,  interdum  urente  alternavit. 
Pulsus  plenus  et  mollis  sed  iusto  frequentior. 
Baculi  auxilio  sine  graviori  nisu  ambulare  po- 
tuit. Alvum  quotidie  deiecit.  Urina  vero  non 
ex  urethra,  sed  e quatuor  supra  commemoratis 
fistulis  arbitrio  aegroti  torrenter  quater  vel  quin- 
quies quotidie  emissa  est.  Pars  interna  cruris 
dextri  in  totum  fistularum  decursum  ita  ut  scro- 
tum a dextra  et  posteriore  parte,  nec  non  peri- 
naeum  vehementer  indurata  et  crassa  erant,  quae 
durities  ad  femur  usque  extensa  erat,  quam  ob 
rem,  femur  introrsum  verti  haud  potuit.  A par- 
te sinistra  et  anteriore  Scrotum  nullis  induratio- 
nibus  stipatum  erat,  ita  ut  testiculos  bene  explo- 
rare possemus,  eosque  integros  reperiremus,  si- 
nistra tantum  epidydimis  plane  indurata  fuit,  ita 
ut  aeger  tangendo  doloribus  afficeretur.  Cathe- 
terem argenteum  et  oleo  illini  tum  in  urethram 
inferre  tentavi  usque  ad  vesicam  tamen  penetra- 
re nullo  modo  potui,  cum  in  regione  bulbi  ca- 
vernosi impedimentum  quoddam  inexplicabile 
milii  se  obtulerit,  quod  introitum  in  vesicam 
utique  frustravit.  Deinde  catheteribus  elasticis, 
et  cereolis  diversae  magnitudinis  usus  sum,  sed 


incassum  laboravi,  neque  subtillissimis  quidem 
proficere  aliquid  potui.  Eodem  modo  L.  Dr.  va- 
ria catheterum  genera  inferre  studuit,  sed  omnis 
eius  opera  inutilis  erat.  Ad  ultimum  igitur  au- 
xilium refugendum  erat,  et  omnibus  instrumen- 
tis , quibus  in  simili  casu  uti  solemus  frustra 
adhibitis,  6pecillum  maius  sulcatum  in  cystotomia 
maxime  adhibitum,  inferre  statuimus.  Pluribus 
itaque  inferre  inutile  tentatis  unum  tandem, 
maxima  opera  adhibita,  ad  manubrium  usque  il- 
latum est,  ita  tamen  ut  aeger  nullum  inde  do- 
lorem persentiret.  Specillo  demum  extracto  san- 
guinis aliquid  coagulati,  pure  commixti  profluit. 
Iam  cavum  catheterem  argenteum  imponere  ten- 
t civimus , quod  nobis  sine  ulla  difficultate  conti- 
git. Catheterem  ita  inroductum  cum  eum  in 
vesicam  penetrasse  crediderimus,  quamquam  uri- 
nae nec  guttula  quaedam  profluxerit,  in  urethra 
reliquimus,  sperantes  urinam  forsitan  postea  ef- 
flucturam  fore.  Spes  vero  nos  feffellit,  ita  ut, 
cum  24  horis  peractis , nullum  urinae  vestigium 
e cathetere  proflueret,  sed  ut  antea  e fistularum 
orificiis  sLillitaret,  instrumentum  removere  co- 
geremur. Antequam  vero  catheter  protraheretur, 
aegrotum  urinam  mittere  iussi,  et  intentione 
quadam  adhibita , eam  primum  ex  superiori- 
bus, deinde  ex  femoris  fistulis  effluere  vidi.  Ra- 
dii urinae  e femoris  fistulis  emissae  validiores 


erant,  et  maiorem  arcum  effecerunt,  quam  supe- 
rmees. Urina  eo  modo  emissa  foetida  erat,  et 
turbida  pure  perspicue  admixto  sex' circiter  un- 
ciarum erat,  aeger  enim  a decima  matutina  Iiora 
usque  ad  secundam  pomeridianam  urinam  reti- 
nuerat. Quo  facto,  ut  vesicae  collum  explorarem 
digitum  oleo  illitum  in  intestinum  rectum  im- 
misi; prostatam  quidem  solitae  magnitudinis  et 
consistendae  reperi,  vesicae  vero  collum  insto 
crassius  mihi  visum  est,  quam  quidem  rem  in- 
testino recto  interposito  certius  diiudicare  nolo. 
.Catheterem  vero  denuo  illatum  sentire  nullo uio. 
do  potui  etiamsi  huc  et  illuc  moveri  illum  ius- 
sissem,  nec  specillo  usque  ad  catheterem  in  ure- 
thram introductum  perveniri  potuit],  cum  maxi- 
me ex  parte  cuiusvis  fistulae  meatus  plus  minus- 
ve  curvam  observaret  directionem.— - Omnis  prae- 
teiea  sub  scroto  et  circum  urethram  tela  cellulo- 
Sa  in  massam  purulentam  mutata  erat,  ita  ut  ca- 
theteri ubique  transitum  sine  ullo  dolore  permit- 
teret. Catheter  extractus  sanguine  doagulato  ob- 
ductus fuit. 


Coniectura  de  origine  huius  morbi  e 
decursu  ipsius  dedu  ecta. 

Ex  omnibus,  quae  ab  aegroto  ipso  eiusque 
comitibus,  tentamine  strictissime  instituto  co- 
gnoscere mihi  licuit,  colligere  facile  potui,  vulnus 

aegroto  nostro  vi  sat  vehemente  a bove  illatum 
fuisse,  ita  ut  et  organa  uropoetica,  praecipue  ve- 
sica urinaria  et  urethra  inde  non  solum  contun- 
derentur, verum  etiam  commoverentur,  et  tuni- 
ca urethrae  intima  m bulbi  cavernosi  resuone 
rumperetur,  tali  enim  modo  haemorrhagia  ictum 
illum  subsecuta  optime  explicari  potest.  Fomen- 
tationibus frigidis  perpetuo  ac  statim  post  laesio- 
nem adhibitis,  haemorrhagia  quidem  cohibita  est, 
impediri  vero  non  potuit,  quominus  inflammatio 
et  intumescentia  organi  sauciati  inde  orirentur. 
1 iaeterea  verosimillimum  videtur,  perinaeum  tume- 
factum urethrae  canalem  compressisse  eumque 
impervium  reddidisse,  inde  fieri  facile  potuit,  ut 
urethrae  parietes  quorum  membranam  internam 
ruptam  fuisse  suspicati  sumus,  inter  se  congluti- 
narentur. Eum  vero  vesica  et  sphincter  eius  a 
contusione  illa  et  commotione  plus  minusve  de- 
bilitata essent,  urina  continuo  in  urethram  rup- 
tam influxit,  qua,  ut  antea  demonstravimus  im- 
pervia facta,  lotium  per  novam  hanc  aperturam 
m telam  cellulosam  adiacentem  ideoque  labefa- 
ctatam infiltratum  est,  ad  femur  usque  vias  sibi 
aperuit  et  tertio  demum  die  in  hoc  loco  a fonte 
remoto  destillando  in  lucem  prodiit. 

liima  chirurgi  curatio  fortasse  haud  satis 
antiphlogistica  fuit,  vel  etiam  catheteribus  subti- 
lissimis haud  satis  diligenter  usus,  aut  remissione 

tumoris  aut  inflammationis  nimis  <*bn  fisus  est, 
itaque  in  vesicam  facile  se  penetraturum  autuma- 
vit. Interea  inflammatio  in  urethra  orta  conti- 
nenter progressa  est,  ita  ut  agglutinati o illa  pari- 
etum sine  ullo  impedimento  processerit;  quodsi 
a primo  inde  laesionis  momento,  catheter  rite 
esset  adhibitus,  in  posterum  quoque  instrumenta 
m urethram  introduci  sine  ullo  nixu  potuisse 
persuasum  habemus,  etiamsi  inflammatio  et  do- 
lores inde  augerentur. 

Mea  quidem  sententia  inflammationi  venien- 
ti occurri  potuit,  si  ab  initio  sta  tini  curatio  anti- 
phlogistica  rite  instituta  esset,  piaesertim  cum 
homo  iste  habitu  valido  ac  sanguineo  gavisus  est; 
quo  neglecto,  fieri  iam  non  potuit,  quin  canalis 
urethrae  concresceret,  et  fistulae  ex  urinae  infil- 
tratione  exortae  confluerent,  de  qua  re  explorati- 
onibus institutis,  certior  factus  sum.  Tali  igitur 
rerum  conditione  omnis  iam  cura  therapeutica 
non  solum  inutilis,  verum  etiam  nociva  mihi 
videbatur,  namsi  primo  statim  laesionis  tempore 
vel  fistulae  singulae,  vel  coalescentia  urethrae, 
operatione  artis  lege  facta,  (quod  tunc  temporis 
sine  ullo  negotio  fieri  potuit)  remotae  essent,  ma- 
lum hoc,  ad  istum  usque  gradum  neutiquam  pro- 
gressum esset.  Sententia  mea  praeterea  et  eo 
probatur,  quod  si  urina  per  rupturam  quandam 
vesicae  ipsius  proflueret,  aegrotus  nullo  modo  ut 


antea  vidimus,  lotium  arbitrio  suo  retinere  et 
emittere  potuisset,  ab  initio  quidem  certius  pro- 
bari non  potuit  cum  re  vera  per  aliquod  tempus, 
urina  sponte  pro/lueret  et  vesica  ipsa  laesa  vide- 
retur, mox  tamen  de  integritate  et  vesicae  et 
sphincteris  eius  convicti  sumus.  Cura  Sedini 
adhibita  similiter  inutilis  luisse  videtur,  nam  ca- 
theteribus nimis  saepe  et  non  sine  vehementia 
impositis  (cuius  rei  pag.  <21.  mentio  facta  est) 
urethra  sine  dubio  percussa  est,  ita  ut  diverticula 
inde  formarentur,  quae  quidem  postea  tenui 
quadam  membrana  denuo  concreverunt.  Ouod 
explorationibus,  maxime  specillis  sulcatis  cogno- 
vi. 

Prognosis. 

E phaenomenis  his  omnibus  modo  enumeratis 
perspicue  satis  elucescit,  prognosin  nonnisi  du- 
biam esse  posse , praecipue  si  urethra , coniectura 
nostra,  concreta  esset,  quae  coalescentia  operatio- 
ne tantum  tolli  possit,  cui  vires  aegroti  vix  suf- 
ficient. 

Sin  autem  tumore  et  induratione  solummodo 
compressa  esset,  prognosis  melior  evaderet.  Fis- 
tulas vero  sine  operatione  iam  de  medio  tollere, 
extra  artis  limina  positum  est. 

Medendi  ratio* 

Cum  aegrotus  omnino  postulet,  ut  omnia 
tentemus,  quaecunque  ad  sanandum  eum  pertine- 
re possint,  has  proposui  indicationes:  indurationes 
et  tumor  ut  emolliantur , atque  per  suppuratio- 
nem removeantur.  Deinde  ut  fistulae  omnes  spe- 
cilli sulcati  ope  ad  internum  usque  orificium  dif- 
finderentur, et  vera  fistularum  causa  tali  modo 
explorata,  adhaesio  urethrae  fortuita  aut  compres- 
sionis causa  removeretur  cathetereque  in  vesicam 
illato  urethra  per  granulationem  ad  integritatem 
reduceretur. 

Cum  corpus  aegroti  validum  esset,  nulla 
medicamina  interna  illi  ah  initio  porrexi,  locis 
vero  induratis,  cataplasmata  calida,  ex  hordeo  ex- 
corticato et  oleo  lini  applicavi,  quae  renovari  iussi 
quoties  detepescere  inceperant.  Praeterea  bis  quo- 
tidie Ungt.  Neapolitanum  infricari  curavi.  Hanc 
emolliendi  methodum,  in  nosocomio  franco-gal- 
lico  ad  locos  induratos  atque  inveteratos  resol- 
vendos felicissime  adhibitam  vidi,  quod  remedium 
postea  semper  ad  resolvendas  vel  emolliendas  in- 
durationes optimo  cum  successu  adhibui. 

Peractis  octo  diebus  indurationes  aeque  ac 
tumor  decrescere  coeperunt,  et  puris  magna  co- 
pia e fistulis  profluxit.  Vires  aegroti  suppuratione 
hac  copiosiori  parum  quidem  confectae  sunt,  haud 

inutile  tamen  censiri,  omnia  praecavere  incom- 
moda, quae  in  posterum  ex  tali  humorum  iactura 
oriri  possent,  ideoque  decoctum  cliinae  tenue  et 
alimenta  magis  nutrientia  ei  porrigi  iussi.  Mox 
vero  aegrotus  de  doloribus  in  regione  ossis  sacri 
conquestus  est,  quos  tamen  ex  incubitu  continuo 
deduxi. 

Die  nono  Maii  perinaeum  prorsus  emolitum 
inveni,  urina  autem  nihilominus  per  urethram 
non  provenit.  Subtillissimos  catheteres  hodie 
imponere  tentavi,  sed  idem  obstaculum  atque  an- 
tea mihi  sese  obtulit.  Specillo  sulcato  deinde  ope- 
ra aliqua  adhibita  ulterius  penetravi,  quam  sub- 
tilissimis illis  catheteribus,  viam  vero,  qua  nuper 
specillo  penetravimus  hodie  nullo  modo  invenire 
potui , unde  eam  rursus  concretam  fuisse  colleM. 
Dr.  L.  deinde  catheteres  varios  inferre  studuit, 
sed  omnibus  frustra  tentatis,  ad  specillum  sulca- 
tum tandem  recurrit,  quo  cum  altius  penetrasset, 
sanguinis  aliquid  profluxit  et  aegrotus  doloribus 
affectus  est,  subito  vero  specillum  ad  manubrium 
usque  irrupit,  sed  iter  quo  progressum  est,  haud 
quisquam  nec  explorationibus  externis,  nec  inter- 
nis per  intestinum  rectum,  cognoscere  potuit. 
Extracto  specillo  pus  cum  sanguine  commixtum 
conspiciebatur.  Certior  vero  ut  fiam  an  catheter 
in  fistulam  aliquam  forte  intrasset,  duas  circiter 
uncias  lactis  tepidi  aqua  diluti  inieci  sed  fluidum 

hoc  cum  nusquam  proflueret,  aegrotum  paulo 
post  urinam  recidere  iussi,  quae  ut  antea  e fistu- 
lis provenit;  utrum  vero  lac  ei  inesset,  haucl- 
quaquam  dignosci  potuit,  cum  a pure  admixto 
turbata  esset. 

His  experimentis  aeger  tantis  affectus  est  do- 
loribus ut  catheter  nullo  modo  in  urethra  relin- 
qui potuit,  ideoque  protrahere  eum  coactus  sum. 
Indurationes  autem  partium  supra  laudatarum, 
et  callositates  ostiorum  fistalarum  omnino  ut  re- 
moveantur, cataplasmata  illa  et  inunctiones  ad- 
hibere perrexi,  similiter  et  decoctum  chinae  iam 
antea  adhibitum  reiteratum  est. 

Postero  die'  de  doloribus  in  perinaeo  atque 
in  regione  ossis  ischii  sinistri  aeger  conquestus 
est,  quae  partes  cum  eas  perscrutarem  tumefac- 
tas ac  rubicundas  inveni  , quod  ante  id  tempus 
conspici  non  potuit.  Ungt.  igitur  neapolitanum 
cum  linimento  volatili  et  Tinctura  Opii  circum 
partes  dolentes  infricatum  est,  sed  doloribus  non 
remittentibus  hirudines  applicari  iussi,  quae  opti- 
mum quidem  exseruerunt  effectum  tumor  tamen 
non  decrevit,  et  tertio  demum  die  fluctuationem  in 
eodem  loco  distincte  satis  sentire  licuit;  dolores 
rursus  increverunt  et  tumor  ille  nocte  subsequen- 
t.i  ruptus  multum  puris  tenuis,  ac  malum  spar- 
gentis odorem,  cum  urina  commixti,  emisit. 
Quo  facto  dolores  statim  evanuerunt  aegro  tusque 

maximum  inde  persensit  levamen,  ita  ut  sine  mo- 
lestia somno  se  dare  et  cibis,  non  sine  appetentia 
frui  posset.  Die  XVI  Maii  de  nausea  et  anorexia 
conqueri  coepit,  quibus  mox  et  tensio  et  ponde- 
ris sensatio  in  praecordiis,  colica  borborygmi,  etc. 
se  adiunxerunt.  Pulsus  interea  plenus  duriuscu- 
lus et  paulum  acceleratus,  lingua  muco  obducta. 
Aegrotus  omnia  haec  incommoda  perfrigerio  et. 
abusui  ciborum  nimis  pinguium  attribuit. 

Praescripsi  igitur: 

Pip.  Ammonii  muriatic,  dr.  II. 

Extr.  Taraxac.  Unc.  dimid. 
solv.  in 

Aq.  flor.  Tiliae  Unc.  sex. 
adde 

Vini  stibiat.  dr.  I. 

D.  S.  Quovis  bihorio  Cochleare  unum. 

Postero  die  cum  omnia  symptomata  gasrica 
aucta  viderem  emeticum  porrigere  haud  dubitavi. 
Rp. 

Rad.  Ipecacuanhae  scrupul.  I, 

Tatar.  stibiat  gr.  II. 

Sacchar.  alb.  clr.  J, 

M.  f.  Pulv.  div.  in  III.  part.  aequal. 

D.  S.  quavis  horae  parte  quarta  pulverem  unum. 

1 ostquam  itaque  ter  vomuerat,  pristina  Nva- 
letudo  mox  restituta  est. 


Die  XVIII.  pulsum  sueto  frequentiorem  in- 
venimus, linguam  vero  clenuo  muco  obductam, 
cutem  autem  siccani  atque  ciborum  desiderium 
deficiens,  mixturam  igitur  resolventem  die  XVI 
porrectam  reiterari  iussi,  et  cataplasmata  ita  ut  an- 
teand  adhibere  perrexi,  cum  nobis  in  animo  esset, 
aegrotum  a malis  suis  quam  primum  operatione 
rite  instituta  liberare.  — Urina  interea  non  so- 
lum e fistulis  ut  antea,  verum  etiam  e foramini- 
bus ruptura  illa  tumoris  in  osse  ischii  exortis  pro- 
fluxit. 

D.  XX.  Diarrhoea  multis  cum  borborygmis, 
flatibus  et  similibus  symptomatibus  apparuit,  qua 
tamen  aeger  nulla  persensit  incommoda.  Noctu 
vero  tam  crebro  alvum  deiecit,  ut  inde  summo- 
pere debilitaretur.  Die  igitur  subsequenti  Pulveres 
Doweri  praescripsi,  qui  optimum  exseruerunt  ef- 
fectum, ita  ut  aeger  hac  nocte  semel  tantum  al- 
vum deiicere  coactus  esset  totamque  fere  dormi- 
endo degeret. 

Postero  die  evacuationes  alvinae  rursus  auc- 
tae sunt,  excreta  stercorosa  quidem  erant  multa 
tamen  pituita  commixta,  et  dolorem  urgentem  in 
ani  orificio  effecerunt. 

D.  XXII.  Diarrhoea  copiosior  atque  antea 
pertinacter  resistit  ct  colliquativae  indolis  esse  vi- 
detur, qua  propter  ad  eflicaciora  remedia  recur- 
rere haud  dubitavi,  praescripsi:  — - 


Rp.  Rad.  columb.  Une.  dimid. 

coq.  e.  Aq.  f.  q.  s.  colat.  Une.  sex 
adde 

Extr  Opii  aquos.  gr.  IL 
Tinct.  Calami  comp.  Dr.  II. 

/ 

JUDS.  Quovis  bihorio  cochlearia  duo. 

Praeterea  mane  et  vespere  Ixnic  medicamento 
pulverem  Doweri  interposui.  — Cum  autem  siti 
perpetua  vexaretur,  Decoctum  tenue  ex  oryza 
confectum  pro  potu  porrigi  iussi.  Sed  omnia 
liaec  remedia  nihil  profecere  nec  impedire  potue- 
runt quominus  diarrhoea  progrederetur;  pulsus 
parvus  frequentia  interim  magis  magisque  crevit 
et  huius  diei  vespere  et  febricula  accessit.  Hora 
circiter  nona  vespertina  cum  diarrhoea  adeo  ve- 
hemens esset,  ut  vires  aegroti  consumere  mini- 
taret, clysma  ex  amylo  cum  Tinct.  Thebaicae 
guttis  XXX  applicavi. 

D.  XXIII.  Balneo  tepido  hodie  ustis  est,  prae- 
terea tria  clysmata  ex  amylo  cum  opio  applicata 
sunt.  Mixturam  heri  praescriptam  sumere  pergit. 
Ciborum  appetentia  prorsus  deest,  nihilque  praeter 
ius  carnis  cum  vitello  ovi  confectum  hodie  as- 
sumsit.  Noctem  quiete  et  dormiendo  degit. 

D.  XXIV.  Interdiu  bis  tantum  alvum  de- 
iecit,  noctu  vero  septies. 

D.  XXV.  Medicaminibus  clysmatibus  et  bal- 
neis ut  antea  uti  pergit.  Pulveribus  Doweri  Ma- 

ciJis  aliquid  adieci.  Ad  sitin  vero  sedandam 
decoctum  oryzae  tenue  cum  vino  rubro  et  cinna- 
momo confectum  accepit. 

D.  XXVI.  Alvi  deiectiones  non  tam  crebrae 
ac  diebus  antecedentibus,  pulsus  vero  parvus  fre- 
quens et  irregularis,  lingua  etiamsi  aegrotus  per- 
multum bibit,  sicca  tamen,  ^subfusca  et  scabra. 
Excretio  alvina  muco  viridi  cum  sanguine  com- 
misto adaequat. 

Omnia  supra  memorata  medicamina,  ut  De- 
coct  columb.  cum  Opio,  clysmata,  balnea  etc. 
sine  ullo  fructu  usque  D.  i.  Iunii  adhibita  sunt; 
vespere  quovis  febricula  rediit,  quae,  quantum 
coniectura  adsequi  potui,  febris  lentae  indolem 
ab  initio  statim  prae  se  tulit,  cui  mox  et  comi- 
tes i.  e.  excretiones  colliquativae  accesserunt. 

D.  i.  Iunii,  111.  Graefe  praeceptoris  consilio 
morem  gerens  praescripsi: 

Rp.  Plumb.  acetic  gr.  I. 

Opii  pur.  gr.  dimid. 

Elaeos,  menth  scrupul.  dimid. 

M.  f.  pulv.  d.  dos.  tal.  VI. 

Sig.  ter  die  pulverem  unum. 

Pro  potu  vero  porrexi  decoctum  Salep  cum 
aromatibus  et  vino  rubro  conditum,  solidiores 
enim  cibos  nullo  modo  assumere  potuit.  Ven- 
trem praeterea  cum  Ungt.  Rorismarin.  comp.  in- 
fricandum curavi. 

D.  II.  Diarrhoea  valde  copiosa,  excreta  odo- 
rem spargunt  foetidissimum  et  omnia  quibus  ae- 
ger f ruitur  (praecipue  potus  tepidus)  cum  strepi- 
tu quodam  in  ventriculum  decidunt,  et  paulo 
post  multis  borborygmis  antecessis  eiiciuntur. 
Venter  collapsus  est  ac  turgore  vitali  prorsus 
privatus,  aeger  praeterea  macie  maxime  confectus 
vires  magis  magisque  deficiunt,  medicaminibus- 
que exceptis  nihil  amplius  assumere  valet.  Ex 
omnibus  sex  fistularum  ostiis  ichor  tenuis  e luteo- 
viridis  profluit. 

D.  ILI.  — Omnibus  itaque  remediis  frustra 
adhibitis  ad  Arnicam  lioc  in  casu  praecipue  lau- 
datam recurri: 

l\p.  Piad.  Arnicae  Unc.  dimid. 
coq.  c.  Aq.  font.  q.  s. 
ad  Colat  Unc.  sex. 
adde 

Rad.  Salep.  dr.  I. 

Tinct.  Opii  cr.  gtt.  XX. 

MDS.  Quavis  hora  cochleare  unum. 

D.  IV.  Alvi  deiectioncs  rariores  hodie  esse 
videntur,  et  aeger  melius  se  habet  ac  heri;  Pau- 
lum iuris  carnis  cum  ovi  vitello  assumsit.  Pul- 
sus plenior  sed  rarus,  lingua  muco  fusco  obducta 
et  arida. 


D'  V;  Noctem  quiete  degit,  et  bis  tantum 
alvum  deiecit,  Faeces  ut  antea  serosae  cum  san- 
guine commistae  sunt. 

D-  VI.  Diarrhoea  creberrime  insequitur. 
Pulsus  parvus  frequentissimus , vox  rauca,  dolo- 
res prorsus  absunt:  ab  osse  inde  sacro  usque  ad 

partem  inferiorem  femoris  rubor  erysipelaceus 
extensus  est.  E fistulis  iclior  una  cum  urina  pro- 
fluere haud  desiit.  E pidermis  a pene  sponte  sol- 
vi coepit,  quapropter  fomentum  e decocto  Ul- 
mi cum  aceto  Saturnino  paratum  adhiberi  iussi. 

Per  os  sumendum  praescripsi. 

Idp.  Rad.  Ratanhiae  Unc.  dimid. 

coq.  c.  Aq.  q.  s.  Coi.  Unc.  sex, 
adde 

Rad.  Salep  pulv.  dr.  I. 

Tinct.  cinnamomi  dr.  II. 

Syr  simpl.  Unc.  dimid. 

MDS.  quavis  hora  cochlear  unum. 

Cui  pulveres  istos  e Plumbo  acetico  et  opio 
interposui.  Cum  infrica donibus,  clysmatibus  etc. 
pergit. 

D.  VII.  Pulsus  minimus  et  rarus,  lingua  non 
tam  fusca  et  arida  , excrementa  vel  involuntarie 
profluunt.  In  medicaminibus  adhibendis  nihil 
mutatum  est. 

D*  VIII,  Pulsus  tam  parvus  ut  vix  sentiri 
possit,  lingua  arida,  subnigra,  dentes  muco  ni- 

gricante  obducti,  oculi  latentes  et  languidi,  loque- 
la debilis,  excreta  foetidissima  involuntarie  prode- 
untia. Huius  diei  vespere  pulsus  iam  prorsus  ab- 
esse videbatur. 

D.  IX.  — Hora  6ta  matutina , aeger  quiete 
lectulo  incubat,  quaerenti  respondit  quidem,  sed 
cum  quadam  difficultate  et  languore.  In  facie  ita 
ut  in  toto  corpore  maculae  e nigro  rubicundae 
apparuerunt.  Hora  post  meridiem  secunda  quiete 
debitum  naturae  reddidit. 

Cadaveris  exploratio. 

I.  Dissecto  abdominae  omenta  et  mesen- 
terium summa  macie  confecta  inventa  sunt.  In- 
testina vacua  et  contracta,  ceterum,  haud  vitiata. 
Ventriculus  liquoris  viridis  uncias  circiter  decem 
continuit.  Lien,  pancreas,  hepar,  a norma  haud 
recesserunt*  In  vesica  fellea  45,  parvos  calculos 
subfuscos  invenimus,  maximus  eorum  lentis  mag- 
nitudine, ceteri  paulo  minores  erant.  Bilis  con- 
sistentiae  tenacis  et  nigrae.  Renes  et  ureteres  nor- 
males. S.  romanum  et  intestinum  rectum  in  dex- 
tro latere  cum  musculo  obturatore  interno  concre- 
verant. 

II.  De  cruris  dextri  fistularum  natura,  quas 

m anamnesi  commemoravi  haec  fere  explorando 
comperi; 

a)  externum  fistulae  orificium  in  medio  gra- 
cili initium  cepit,  ipsa  vero  sursam  inter  hunc 
musculum  et  abductorem  maiorem  per  cellulosam 


quae  eos  coniungit,  et  maxime  indurata  fuit,  Jux- 
ta scrotum  usque  ad  cavum  pelvis  extensa  erat. 
Haec  fistula  novem  pollicum  longitudinis  erat* 

b)  Secundae  fistulae  ostium  in  interna  et  pos- 
teriore femoris  parte  duos  pollices  priori  altius  si- 
tum erat,  canalem  autem  ipsum  oblique  ab  infe- 
riore ad  superiorem  partem  exporrectum,  cum 
priori  coniunctum  reperimus*  Tela  cellulosa  eum 
circumvolvens  maxime  etiam  indurata  apparuit* 

c)  In  inferiore  ac  dextra  scroti  parte  una  fis- 
tula, secunda  in  perinaeo  obvenerunt,  quae  in 
unum  tandem  canalem  coniunctae,  cum  fistula 
maxima  se  communicaverunt*  Horum  longitudo 
erat  sesqui  pollicis* 

d)  In  regione  ossis  ischii  sinistri  duo  orificia 
invenimus,  quae  in  magnum  cavum  a pure  sine 
dubio  in  partibus  mollibus  formatum  duxerunt. 

III*  Tela  cellulosa  quae  intestinum  rectum 
cum  osse  sacro  coniungit  omnino  destructa  erat, 
ita  ut  intestinum  rectum  antrorsum  cum  vesica 
tantum,  dextrorsum  vero  cum  obturatorio  interno 
coniunctum  esset, 

In  hac  autem  regione  locum  occurrimus  ex- 
cavatum maximam  tam  sublutei  et  crassioris  pu- 
ris , quam  foetidi  et  grisei  ichoris  copiam  conti- 
nentem* 

IV.  Cathetere  in  urethram  imposito  iam  vi- 
deri licuit  cum  in  extrema  urethrae  parte  sinistror- 
sum, canalem  spurium,  ante  ipsam  stricturum 
sursus,  per  corpus  cavernosum  sinistrum  transiisse 

'et  ad  perinaeum  usque  extensum  fuisse*  In  hac 
vero  regione  canalis  iste,  in  duos  minores  seiun- 
gebatur,  quorum  alter  in  cavum  pelvis  vergebat 
alter  vero  ad  musculos  Gluteos  usque  exporrec- 
tus  erat* 

V*  Vesica,  intestino  recto  partibusque  genitali- 
bus remotis , in  adversa  ossis  sacri  parte  omnem 
telam  cellulosam  destructam  vidimus,  ita  ut  tres 
inferiores  nervi  sacrales  ex  toto  essent  nudati,  cor- 
pus autem  tertiae  vertebrae  spuriae  quod  notatu  dig- 
nissimum est,  carie  ex  toto  fere  destructum  erat* 

VI,  Membranae  intestini  recti  incolumes  qui- 
dem erant,  sed  sphincter  ani  maxima  exparte  de- 
structus nobis  se  obtulit. 

VII.  Vesicae  seminales  cum  Vesica  concretae  ac 
partim  induratae* 

VIII*  Prostata  normalis. 

IX.  Vesica  urinaria  insolitae  erat  parvitatis  ita 
ut  sex  fluidi  uncias  vix  capere  possit*  Membra- 
nae eius  quatuor  ad  quinque  lineas  crassae  erant 
et  ipsa  aliquid  muci  et  urinae  continebat. 

X.  Isthmus  urethrae  normam  non  excessit. 
In  parte  anteriori  bulbi  cavernosi  duo  obvenerunt 
fistularum  ostia,  quorum  circuitus  unius  fere  li- 
neae spatium  eflecit,  quaeque  dextrorsum  in  scro- 
tum iter  aperierunt.  His  sub  ostiis  urethra  ex  to- 
to clausa  erat,  et  locus  ille  sex  linearum  longitu- 
dinis, quasi  cartilagineus  tactui  se  praebuit.  Ure- 
thra dissecta  apertura  sub  loco  isto  indurato  in 
pariete  sinistro  conspiciebatur,  e qua  cuniculus 

perinaeum  penetrans  aci  pelvis  usque  cavum  rex- 
tensus  erat.  Cellulosa  eum  circumdans  indurata 
apparuit» 

XI.  Testiculus  dexter  cum  tunica  testis  partim, 
partim  cum  tunica  vaginali  propria  et  scroto  concretus 
erat,  parenchyma  vero  a norma  haud  aberravit»  Epi- 
dydimis  indurata  in  parte  suprema  seu  capite  sic  dicto 
magnam  puris  spissioris  quantitatem  continebat» 

XII.  1 esticulum  sinistrum  integrum  reperimns» 

E toto  morbi  decursu  et  ex  eo  quod  cadave- 
ris sectione  inventum  est,  plura  phaenomena  huc- 
usque inexplicabilia  , quodammodo  enucleari  pos- 
sunt» 

Explicatio  mea  de  fistularum  origine  (pag*59*X0 
exhibita  cadaveris  exploratione  probatur,  nam  in 
loco  suspecto  urethra,  dimidii  fere  pollicis  longitu- 
dine concreta  erat,  in  parte  vero  huic  stricturae 
aversa  duo  inveni  fistularum  ostia,  quibus  urina 
in  partes  adiacentes  effundebatur  (pag»  eadem.) 

Simili  modo  sententia  mea  de  statu  paralyti- 
co, seu  languore  vesicae  iis  probatur,  quae  sub 
No.  IX.  exhibui»  — Densitatem  autem  vesicae  ni- 
miam, eo  explicari  videtur,  quod  vesica  urinae 
stillicidio  continuo,  turgore  suo  magis  [magisque 
privaretur,  tandemque  collaberetur  et  in  semet  ip- 
sam contraheretur,  cuius  rei  parvitas  eius  insueta 
documento  esse  potest» 

Indurationes  et  conglutinationes  sub  No  VIII. 
descriptae  vesicularum  seminalium  et  epididymitis 


parum  lotii  infiltrationes , parlim  inflammationem 
antecessam  causas  certe  agnoscunt.  Neque  mirius 
et  coniectura  mea,  vias  spurias  applicatione  cathe- 
terum creberrima  et  non  sine  vehementia  instituta 
ortas  esse  omnino  confirmata  est, 

Suppurationem  in  ipso  pelvis  cavo  inflamma- 
tio ex  urinae  infiltrationibus  orta,  haud  dubie  lon- 
ge antecessit. 

Notatu  autem  dignissimum  videtur,  quod  sa- 
crales et  alii  adiacentes  , Ischiadicum  construentes 
nervi  a destructionibus  his  neutiquam  correpti 
sint,  quin  imo  aeger  etiamsi  os  sacrum  magna 
ex  parte  carie  destructum  esset,  de  doloribu^  gra- 
vioribus haud  quaquam  couquestus  sit,  nec  ullum 
paralyseos  aut  alius  affectionis  signum  in  femore 
apparuerit.  Hoc  verum  exemplum  magis  adhuc 
eorum  sententiam  probat,  qui  contendunt,  ossa  et 
aliae  partes  corporis  duriores  destructioni  a suppu- 
ratione illatae  magis  .exposita  esse  quam  nervi  ipsi. 

CURRICULUM  VITAE 

EX  DECRETO 

GRATIOSAE  FACULTATIS  MEDICAE 
BEROLINENS1S 
ADIECTUM. 


Ligo  Iosephus  Antonius  lagielski  Posnaniae  Die 
XIX  februarii  anni  MDCCXCII.  patre  Antonio 
lagielski  huius  urbis  mercatore,  matre  Anna  e 
gente  Ivramarkiewicz  nattis  sum.  Ad  XVI  usque 
aetatis  annum  gymnasium  Posnaniense  frequen- 
tavi, ludumque  ibi  scholasticum  rite  peregi.  Quo 
facto  artem  pharmaceuticam  partiiu  Posnaniae 
partim  Berolini  inde  ab  anno  MDCCCVIII  ad  an- 
num usque  MDCCCXV  feci.'  Hac  in  urbe  non 
solum  a Reverend.  Hummel  et  laenike  pharmaco- 
polis (quorum  erga  me  benevolentiam  dum  vita 
suppetet  nulla  unquam  delebit  oblivio)  in  phar- 
macia  practica  institutus  sum  , verum  etiam  lec- 
tionibus de  chemia  et  physica  experimentali  Cei. 
Turte,  de  chemia  vero  experimentali  111.  Hermb- 
staedt,  de  botanice  Cei.  Heyne  sedulo  interfui, 
neque  excursionum  a Viro  hoc  celeberrimo  insti- 
tutarum particeps  esse  dubitavi.  Vratislaviam  de- 
nique  profectus,  per  biennium  integrum  et  sex 
menses  pharmaciae  operam  navare  perrexi. 

Ad  altioi-a  vero  medicinae  studia  animo  con- 
versus, civium  academicorum  numero  ab  111. 

Maddin  h.  t.  Universitatis  Vratislaviensis  Rectore 
Magnifico  dielldoM.  Martis adscriptus sum,  ibique 
Virorum  celeberrimorum  lectionibus  his  de  doctri- 
nis interfui.  Cei.  Thilo  de  logice  et  dialectica. 
Cei.  Steffens  de  geographia  physicali,  de  phy- 
sice experiinentali  de  coloribus  luce  et  calore. 
Cei.  Wachler  de  historia  aevi  decimi  octavi.  Cei. 
Rosenthalde  osteologia,  anatomia  universali  tum 
theoretica,  tum  practica.  Cei.  Ottode  anatomia 
universali.  Cei.  Bartels  de  (physiologia  orga- 
nismi humani,  de  generatione  et  de  studiorum 
vitae  doctrina.  Cei.  Klose  de  pathologia  gene- 
rali. 111.  Wenclt  de  materia  medica,  therapia 
speciali,  de  morbis  infamum,  de  thermis  et  fon- 
tibus germaniae  medicatis.  111.  Benedict  de 
encyclopaedia  medica,  chirurgia  universali,  oph- 
thalmiatrice  et  de  febrium  intermittentium  doc- 
trina, qui  vir  111.  in  chirurgia  practica  in  clinico 
chirurgico  dux  mihi  etiam  fuit.  111.  Rem  er  de 
therapia  generali,  de  introductione  in  therapiam 
generalem,  de  formulis  medicis  rite  conscribendis. 

Anno  MDCCCXX  mense  Aprili  Berolinum 
me  contuli,  ubi  Universitatis  Litterariae  d.  XV. 
M.  Apr.  civis  factus.  Has  frequentavi  lectiones : 
111.  Rudolphi  de  anatomia  comparata.  111. 
Horn  de  morbis  syphiliticis.  Cei.  Wolfart,  de 
morbis  psychicis,  et  magnetismo  animali.  HI. 
Graefe  de  ophtlialmiatrice.  Cei.  Kluge  de  lu- 
xationibus et  fracturis,  de  arte  obstetricia  tum  theo- 
retica tum  practica.  Operationibus  denique  chi- 

rurgicis  in  corporibus  mortuis  Cei.  Rust  duce,  in- 
stitutis operam  navavi,  neque  milii  ad  institui:: 
clinica*  Iil  Graefe,  111.  Hufeland,  111.  Bereruls  adi- 
tum negaverunt.  . 

Tentamine  iam  et  examine  rigoroso  rite  pera- 
ctis, spero  fore  ut  summi  in  medicina  et  chirur- 
gia honores  dissertatione  hac  et  thesibus  defensi" 
hodie  in  me  conferentur. 


THB6ES  DEFENDENDAE. 


.t  . 


Pulsus  vibratione  arteriarum  efficitur. 


IV- 


II. 


Causam  p^oxipiam  diabetae,  .melliti  et  dyna- 
mice  et  chemice  simul  agere  contendo, 


• • • •«* 


n, 


III* 


Zonam  erysipelatis  speciem  esse  nego. 


